cassegrain-antenne
Store norske leksikon,Teknologi og industri,Elektronikk,Elektronikk,Antenner
Cassegrain-antenne er en en variant av den vanlige parabolantennen med cassegrainsystem-konstruksjon. Den består av to reflektorer, én parabolsk formet hovedreflektor og en hyperbolsk formet subreflektor.
En innfallende stråle treffer først hovedreflektoren som reflekterer strålen mot sitt brennpunkt. Før strålen når dette brennpunktet, treffer den imidlertid subreflektoren, som sender strålen mot et annet brennpunkt. Det nye brennpunktet ligger nær midtpunktet på hovedreflektoren. Der plasseres matehornet som plukker opp energien.Fordelene med en cassegrain-antenne fremfor en vanlig parabolantenne er at mottagerutstyret kan plasseres rett bak antennen, støyegenskapene er bedre og den har høyere virkningsgrad. Ulempen er at den krever større nøyaktighet ved fremstilling. Les mer i Store norske leksikon antenne parabolantenne